Ons was toe in Mosambiek gewees, 'n eerste vir ons! Was heel interessant en op plekke baie mooi met wit strande, baie palmbome en helderskoon see met nie veel golwe nie. Maar lees die storie en kyk na die fotos deur hier te klik.
Weereens het ek lekkerlees Afrikaanse artikels deur onder andere Estelle de Bruyn en Annelie Botes. Ek is seker julle sal dit geniet! Ook is daar 'n insiggewende artikel deur Dr. S T Potgieter. En dan is daar ook 'n insetsel oor Suid Afrikaanse vlae.
Ek was onlangs by 'n privaathospitaal ingeboek vir toetse, die verpleegpersoneel was vrekbang vir intimidasie, hulle het in privaatklere kom werk sodat die intimideerders hulle nie kon uitken nie. Wat 'n lewe!
Die mense het nou al soveel in salarisse verloor dat dit hulle 'n baie lang tyd gaan neem om op te maak, ek sien die banke is ook nou opdrag geggee om salarisse van onwettige stakers te weerhou. Hier kom 'n ding!
Toe ek laaskeer by die kasteel in Kaapstad was was daar op die muur 'n ry vlae, ek dink dit was 'n reeks vlae van die oudste tot die jongste. Kan enigiemand my besonderhede van daardie vlae gee en dalk fotos ook? Laat my asseblief weet.
Die verhoogde brandstofprys affekteer almal van ons. Hoekom laat jy nie dat jou korttermynversekeraar vir die verhoging betaal nie? Ek het R400 per maand bespaar deur my korttermynversekering na Dial Direct te verskuif. En die R400 sorg vir my verhoogde maandelikse brandstofrekening! Jy het niks om te verloor nie, Klik hier vir 'n gratis aanlyn kwotasie en kyk self hoeveel jy kan bespaar!
Die winter is nog met ons vir 'n rukkie en wat is lekkerder in die koue as 'n bord warm sop met 'n paar snye vars brood? Nico van Vancouver het die volgende eBoek vir my gestuur, regs klik om dit af te laai.
Dis gewoonlik 'n gesukkel om geskenke te koop, ek het 'n paar idees wat jy dalk in sal belangstel, klik gerus hier om te gaan kyk. Daar is bv. 'n eBoek met omtrent 2000 Boererate, 'n CD met 50 resepteboeke op (Engels), jy hoef nooit weer 'n resepteboek te koop nie! Ek het nou ook 'n eBoek oor kruie (in Engels, het nog nie tyd gehad om dit te vertaal nie) vir net R50. Klik hier vir betalingsbesonderhede. Ook ander eBoeke en CD's beskikbaar.
Ek het ook, terwyl ek in Mosambiek was, 'n klomp pansy skulpe opgetel en gekoop. Dis sulke spesiale en skaars skulpe wat ieale geskenke maak, en ek gaan sommige van hulle te koop aanbied. Die pryse begin by R5 vir die kleineriges en word dan duurder soos die skulpe groter word. Posgeld moet dan ook betaal word. Kontak my vir verdere besonderhede
Dit is nou die tyd van die jaar dat kinders wat aan Suid-Afrikaanse universiteite studeer in hul karretjies klim en die pad huis toe vir die welverdiende somervakansie aanpak. Dit is ook die tyd dat kinders wat werk hul karre pak en na hul verskillende vakansiebestemmings ry.
Vir elke ouer bly dit 'n tyd van bekommernis, van daardie kind fluit-fluit die kar se deur toeklap en wegry tot jy hoor hy of sy het veilig hul bestemmings bereik óf jy hulle weer in jou arms kan neem en terug verwelkom by die huis.
Ek sit al die heel dag en stres. Ek sien die ver paaie wat hy gaan ry en ek ken die jeugdige versoeking van voet in die hoek sit. Ek weet hoe 'n voertuig wat voor jou in die pad kruie jou kan irriteer en hoe 'n mens maar geneig is om verby te gaan al is daar 'n wit streep. Ek weet van koedoes en vlakvarke wat voor jou kan induiwel, ek ken die gevare van die ander motorryer wat net vir 'n oomblik sy oë van die pad afhaal en in die verkeerde baan beland, ek weet van bande wat bars en hoe die vaak 'n mens skielik op die lang pad kan oorval. Ek weet van skrik vir skaduwees as dit skemer word en jy moeg gery is.
Ek dink aan mammas en pappas wat vol opgewondheid hul kinders se kamers reggekry het, die beddens skoon oorgetrek het, die koekblikke volgebak het en 'n geliefde kind se gunsteling geregte voorberei het in afwagting van 'n tuiskoms en dan die droewige tyding moes kry dat 'n kind nooit weer huis toe kom nie.
Ek bid al heel dag. Ek hou vas aan my geloof dat die Hemelse Vader sy hand van beskerming sal hou oor daardie klein karretjie waarin my kind reis. Ek bid vir al die kinders van ons land wat oor lang afstande en ver paaie oor die komende weke hul pad huis toe moet vind. Mag die Here hulle bewaar en veilig hou.
In die takke van die oerreus orkes die duiwe en muisvoëls. Van nêrens af onthou ek van Saggeus, die kort mannetjie, wat in die wildevy geklim het om te kon sien; hoe hy die helfte van sy skatte aan die armes belowe en vierdubbeld teruggegee het van dít wat hy van sy medemens afgepers het.
Halfpad deur my tweede sigaret sien ek hulle aankom, ‘n ma en ‘n bloedjong dogter. Niks ouer as 13 of 14 nie, bolswanger. Ek kry ‘n naarte oor my as ek dink wat vir haar voorlê. Buite seisoen gepluk, dié kind wat skoon agteroor loop van volwees met ‘n ander kind.
Met elke uitgawe fokus ek op 'n Afrikaanse webwerf. Ek het onlangs 'n boek van Maroelaboeke af bestel en wil graag hulle besonderhede hier gee. Regs klik hier om hulle katalogus af te laai
Forest Edge is vir my die heel mooiste bosblyplek in die land. Die blyplekke is in nuut geboude sinkhuisies wat net soos die ou gouddelwers van die 1880s s’n lyk. Dis vas teen die Knysna bos geleë, en jy stap van jou stoep af in die bos in.
Die Knysna Goudvelde is digby Forest Edge. Die hele omgewing daar rond leef met geskiedenis van goudsoekers. Die goudgrawery het reeds in 1876 begin. Gedurende die middel 1880's was daar honderde goudsoekers aan die rondgrawe en die dorp Millwood het digby Jubilee Creek ontstaan. Aan die begin van die 1890's was alles toe oor. In 1917 was daar weer 'n oplewing en in 1934 weer, maar wat oorgebly het, was nie ekonomies ontginbaar nie. Millwood het 'n spookdorp geword en vandag is een geboutjie, die begraafplaas en 'n paar ou mynskagte en mynmasjiene al wat oorgebly het.
Meng kwart koppie skoon brandwyn met halwe koppie fyn sand, totdat dit 'n tipe van "pasta" vorm. Smeer dit in oor die hond se lyf asook tussen die hare.
Danksy die mees ongelooflikste donasies kon ons alreeds 900 SPLINTERNUWE KOMBERSE uitdeel!!!!!! Is dit nie weereens 'n bewys dat ons Vader so getrou is nie. Ek is so jammer dat almal wat ons projek so getrou ondersteun nie by kon wees om die vreugde en dankbaarheid van die mense te aanskou nie. 'n Spik splinternuwe pragtige kombers word sommer vinnig, styf om die lyf gedraai en 'n paar danspassies word sommer so terloops uitgevoer! Lekker, lekker, lekker!!!
Ek bid vir 'n geseënde week vir al ons mense met groot naasteliefde in hulle harte en ook vir die minderbevoorregtes wat eintlik so bevoorreg is, dat daar so baie goeie mense met goue harte is!
Plaas 'n gietysterpot oor matige kole. Verhit die olie in die pot en braai die vleis goudbruin. Voeg geurmidels by. Voeg uie, knoffel, tamaties, suiker en aftreksel by en prut vir 1½ uur. Voeg aartappels by, maak toe en prut vir 'n verdere 30 minute. Maak kluitjies soos hieronder verduidelik, en skep dit bo-op die vleis. Sit deksel op en wag sowat 12 minute. Sit dadelik voor.
Wilskrag kan jy nie koop nie. Dit word nie sommer gou aangeleer nie. Wilskrag verwerf jy oor ‘n lang tydperk van aanhou met volharding nadat jy lankal reeds handdoek wou ingooi. Wilskrag getuig van ‘n sterk karakter en inbors. Wilskrag kom van binne, jy kry dit nie van iemand nie.
Wilskrag is ‘n sleutel tot sukses, die bou van karakter en die bereiking van jou potensiaal. Ek kan dit jou nie gee nie, jy moet dit verwerf. Maar wanneer jy dit verwerf het, groei jy as mens en begin jy werklik lewe.